দ্বিপক্ষীয় সম্পর্ক উন্নয়নে চার দিনের রাজকীয় সফরে আজ সোমবার ঢাকা আসছেন থাইল্যান্ডের রাজকুমারী মহাচক্রী সিরিনধরন। তিনি দেশটির ১১ সদস্যের উচ্চপদস্থ প্রতিনিধিদলের নেতৃত্ব দেবেন। পররাষ্ট্র মন্ত্রণালয় জানিয়েছে, পররাষ্ট্রমন্ত্রী এএইচ মাহমুদ আলীর আমন্ত্রণে রাজকুমারীর এ সফর। পররাষ্ট্র প্রতিমন্ত্রী শাহরিয়ার আলম বিকাল ৪টায় হযরত শাহজালাল আন্তর্জাতিক বিমানবন্দরে তাকে স্বাগত জানাবেন।